גארי ניומן

גארי אנתוני ג'יימס וב (באנגלית: Gary Anthony James Webb; נולד ב-8 במרץ 1958), הידוע בשם הבמה גארי ניומן (באנגלית: Gary Numan), הוא זמר, מוזיקאי, פזמונאי, מלחין ומפיק מוזיקלי בריטי. הוא נכנס לתעשיית המוזיקה כסולן להקת הגל החדש Tubeway Army. לאחר שהוציא לאור שני אלבומים עם הלהקה, הוא הוציא את אלבום הסולו The Pleasure Principle (אנ') בשנת 1979. הפופולריות שלו הגיעה לשיאה בסוף שנות ה-70 ותחילת שנות ה-80 עם הסינגלים: "Are "Friends" Electric?" ו-"Cars". ניומן נחשב לאחד מחלוצי המוזיקה האלקטרונית. גארי אנתוני ג'יימס ווב נולד ב-8 במרץ 1958 בהמרסמית' (אנ') שבלונדון. כאשר ניומן היה בן 15 אביו קנה לו גיטרה חשמלית גיבסון לס פול, שהפכה לנכס החשוב ביותר שלו. הוא ניגן בלהקות שונות לפני שהקים את Tubeway Army עם דודו ג'ס לידיארד בתופים ופול גרדינר (אנ') בגיטרה בס. הכינוי הראשון שלו היה "ולריאן", כנראה בהתייחס לגיבור בסדרות הקומיקס הצרפתי ולריאן ולורליין (אנ'). בהמשך בחר את שם הבמה "גארי ניומן" (Numan), מתוך מודעה בספר טלפונים מקומי שבו פורסם אינסטלטור ששמו היה "ארתור נוימן" (Neumann). ניומן התפרסם באמצע שנות השבעים כסולן, כותב השירים והמפיק של להקת Tubeway Army. הוא הוחתם על ידי חברת התקליטים Beggars Banquet Records (אנ') בשנת 1978 והוציא שני סינגלים: "That's Too Bad" (אנ') ו-"Bombers" (אנ'). הסינגל "Are "Friends" Electric?" יצא במאי 1979, אשר עלה למקום הראשון בסוף יוני אותה שנה. מספר חודשים לאחר מכן הלהקה הפסיקה לפעול תחת השם "Tubeway Army" והמשיכה לפעול תחת שמו של ניומן. ניומן צבר פופולריות גם מחוץ לבריטניה עם השיר "Cars", שהגיע למקום הראשון בבריטניה בשנת 1979, מקום ראשון בקנדה ומקום תשיעי בארצות הברית בשנת 1980. "Cars" והאלבום The Pleasure Principle (אנ') יצאו לאור שניהם תחת שם הבמה של ניומן עצמו. האלבום הגיע למקום הראשון בבריטניה. בשנת 1980 הוציא ניומן את אלבום הסולו השני שלו, Telekon (אנ'). אחרי כן הוציא את האלבומים Dance (1981), I assassin (1982), Warriors (1983), Berserker (1984). אלה זכו להצלחה אבל מעטה בהשוואה לאלבומים הקודמים. האלבום Splinter (אנ') יצא ב־14 באוקטובר 2013, אשר הגיע לטופ 20 בבריטניה. לאחר מכן יצא ניומן לסיבוב הופעות בארצות הברית, קנדה, בריטניה ואירלנד, שהמשיך בשנת 2014 וכלל גם את ישראל, ניו זילנד, אוסטרליה ואירופה. שתי ההופעות בישראל התקיימו במועדון הבארבי. בשנת 2017 הוציא ניומן את האלבום Savage (Songs from a Broken World) (אנ'). בשנת 2021 יצא האלבום Intruder. בשנת 1997 התחתן גארי ניומן עם ג'מה אוניל. לזוג שלוש בנות: רייבן, פרשייה ואקו. בשנת 2017, כאשר פרשייה הייתה בת 11, היא הופיעה ושרה בקליפ של השיר "My Name Is Ruin" מתוך האלבום Savage (Songs from a Broken World). כיום ניומן ומשפחתו מתגוררים בסנטה מוניקה שבארצות הברית. ביתו רייבן החלה לפרסם שירים ווידאו קליפים ב 2024. אלבומים מדיה וקבצים בנושא גארי ניומן בוויקישיתוף אתר האינטרנט הרשמי של גארי ניומן גארי ניומן, ברשת החברתית פייסבוק גארי ניומן, ברשת החברתית אקס (טוויטר) גארי ניומן, סרטונים בערוץ היוטיוב גארי ניומן, במסד הנתונים הקולנועיים IMDb (באנגלית) גארי ניומן, באתר ספוטיפיי גארי ניומן, באתר Last.fm (באנגלית) גארי ניומן, באתר AllMusic (באנגלית) גארי ניומן, באתר MusicBrainz (באנגלית) גארי ניומן, באתר Discogs (באנגלית) גארי ניומן, באתר Songkick (באנגלית) גארי ניומן, באתר Genius גארי ניומן, באתר SecondHandSongs גארי ניומן, באתר בילבורד (באנגלית) Richard Webber, ‏Gary Numan: I had so much cash, all I wanted to do was spend, The Telegraph, 22 January 2012 גארי ניומן בבארבי: רגעי חסד גדולים של אמן במיטבו, באתר וואלה, 11 בפברואר 2014. "'My Name Is Ruin' New Single & Video Shoot - Gary Numan The official website". 22 ביוני 2017. {{cite web}}: (עזרה)